స్వైపింగ్ మిషన్లతో బ్యాంకులకు టోకరా
Fri Sep 17 2021 00:46:20 GMT+0000 (Coordinated Universal Time)
TV5 Telugu22 Oct 2019 10:19 AM GMT
విశాఖలో స్వైపింగ్ మిషన్ల స్కామ్ కలకలం సృష్టిస్తోంది. నకిలీ పే కార్డులు, స్వైపింగ్ మిషన్లతో బ్యాంకులకు టోకరా వేసిందో ఘరానా ముఠా. మధురవాడ, పెందుర్తి, మారికవలస లాంటి శివారు ప్రాంతాలే అడ్డాగా ఈ దందా సాగించారు కేటుగాళ్లు.. కమిషన్ల రూపంలో ఇప్పటికే రూ. లక్షలు కాజేశారు. నిందితుల్ని అరెస్టు చేసిన పోలీసులు మరిన్ని వివరాలు తెలుసుకునే ప్రయత్నం చేస్తున్నారు.
బ్యాంకులు, ఏటీఎంలు లేని మారుమూల ప్రాంతాల్లో స్వైపింగ్ మిషన్ల ద్వారా లావాదేవీలను ప్రోత్సహిస్తున్నారు. నాబార్డు స్వైపింగ్ స్కీమ్ కింద కొన్ని ఏజెన్సీలకు ఈ మిషన్లను ఇచ్చారు. వీరికి వందకు 3 రూపాయల చొప్పున కమిషన్ ఇవ్వాల్సి ఉంటుంది.అంటే లక్ష రూపాయల లావాదేవీలు జరిగితే రూ.3 వేలు చెల్లించాలి. ఇదే అదనుగా రెచ్చిపోయారు కేటుగాళ్లు.. బ్యాంకులను మేనేజ్ చేసి అడ్డగోలుగా స్వైపింగ్ మిషన్లు, నకిలీ కార్డులు సంపాదించారు.
దాదాపు 5 వేల కార్డుల ద్వారా స్వైపింగ్ మిషన్లతో లావాదేవీలు చేస్తున్నారు. అలా చేసిన నగదును ఫేక్ అకౌంట్లలోకి మళ్లిస్తున్నారు. మళ్లీ అదే నగదుతో పదేపదే స్వైపింగ్ చేస్తున్నారు. అంటే బ్యాంకుల నుంచి వచ్చే కమిషన్ కోసం దొంగ ట్రాన్సాక్షన్లను క్రియేట్ చేస్తున్నారు. ఈ విధంగా రోజుకి కనీసం రూ.70 వేల వరకు కమీషన్ కింద సంపాదిస్తున్నారు. నెలకి లక్షల్లో దోచేస్తున్నారు. ఈ ఘరానా మోసగాళ్లను విశాఖ పోలీసులు అరెస్ట్ చేశారు.
swaiping mishanlatho byaankulaku tokara
Fri Sep 17 2021 00:46:20 GMT+0000 (Coordinated Universal Time)
TV5 Telugu22 Oct 2019 10:19 AM GMT
visaakhalo swaiping mishanla scam kalakalam srushtistondi. nakili pee kaardulu, swaiping mishanlatho byaankulaku tokara vesindo gharana mutaa. madhuravada, pendurti, marikavalasa lanti shivaaru praantaale addaga ee danda saaginchaaru ketugaallu.. kamishanla roopamlo ippatike roo. lakshalu kajesaru. ninditulni arestu chesina poliisulu marinni vivaraalu telusukune prayatnam chestunnaru.
byaankulu, atmlu laeni maarumuula praantaallo swaiping mishanla dwara lavadevilanu prothsahistunnaaru. nabardu swaiping skeem kinda konni agenseelaku ee mishanlanu icharu. veeriki vandaku 3 roopaayala choppuna kamishan ivvalsi untundi.ante laksha roopaayala lavadevilu jarigithe roo.3 velu chellinchaali. ide adanugaa rechipoyaaru ketugaallu.. byaankulanu manage chesi addagolugaa swaiping mishanlu, nakili kaardulu sampaadinchaaru.
daadaapu 5 vela kaardula dwara swaiping mishanlatho lavadevilu chestunnaru. alaa chesina nagadunu fake akountlaloki mallistunnaru. malli adhe nagadutho padepade swaiping chestunnaru. ante byaankula nunchi vache kamishan kosam donga traansaakshanlanu criate chestunnaru. ee vidhamgaa rojuki kaneesam roo.70 vela varaku kameession kinda sampaadistunnaaru. nelaki lakshallo dochestunnaru. ee gharana mosagaallanu visakha poliisulu arest chesaru.